I et forsøg på at trække flere ind i musikkens og instrumenternes verden, vil folkene bag Musikundervisning.dk, nu forsøge sig med en række events, hvor musikinteresserede kan komme og få gratis undervisning.

Iværksætter virksomheden Musikundervisning tilbyder nu aarhusianerne at give sig i kast med diverse musikinstrumenter på en ny og utraditionel måde. Igennem en række gratis events i Aarhus, kan musikinspirerede personer mødes, og få undervisning af en af Musikundervisning.dk professionelle undervisere.

En ny måde at finde sin musiklærer på

Musikundervisning.dk er en online portal stiftet af Asbjørn Eggers i 2012. ”Jeg undrede mig over, hvorfor det var så svært, som musikunderviser, at finde elever, når jeg vidste, at der var mange musikinteresserede, som også søgte en underviser”, fortæller Asbjørn. Han fortsætter ”jeg ville gerne spille rockguitar, men kunne kun finde undervisere i klassisk guitar. Derfor har jeg med Musikundervisning.dk forsøgt at hjælpe andre, som står i den samme situation, som jeg gjorde. ”

Første event i rækken af mange

Det første arrangement bliver afholdt ved strandbaren i Aarhus med et lejrbåls inspireret tema. ”Vi tror, at vi kan nå ud til flere personer, ved at afholde denne slags events. Det giver folk muligheden for at opleve en musikundervisningstime i hyggelige og frie omgivelser – og opleve hvor fedt det egentlig er, når det musikalske går op i en højere enhed”.

Kunne du tænke dig at deltage i musikundervisningsarrangementet, er den første session ved Aarhus Strandbar den 24. august. Det starter 18.30 og slutter 21.45. Medbring din egen guitar og lær af professionelle, hvordan du fortolker hits af bl.a. Kim Larsen eller Rihanna.

Hvis du bare gerne vil ned og opleve den hyggelige stemning, så er man selvfølgelig også meget velkommen til at komme ned deltage i arrangementet. Der vil blive opstillede bålfade på stranden og mulighed for at deltage i musikquizzen. Derudover vil der også være mulighed for at købe mad og drikke.